Michael Anderson
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskapere
Michael Anderson var en britisk filmregissør som ble særlig kjent for sine mange roman-filmatiseringer.
Han debuterte i 1950, og skaffet seg et navn med krigsfilmen The Dam Busters (Skvadron 617, 1954) og Orwell-filmatiseringen 1984 (1956).I USA regisserte han den påkostede og kritikerroste Jules Verne-filmatiseringen Around the World in 80 Days (Jorden rundt på 80 dager, 1956), med David Niven som Phileas Fogg og Cantinflas som Passepartout. Anderson fikk en Oscar-nominasjon for sin regi. Senere i karrieren gjorde han suksess på kino med filmer som The Shoes of the Fisherman (Fiskerens sko, 1968) og Pope Joan (Pave Johanne, 1972), med Liv Ullmann i tittelrollen.Etter den Oscar-nominerte Logan's Run (1976), basert på William F. Nolans sci fi-roman, arbeidet han for det meste innen TV. Hans siste spillefilm ble The New Adventures of Pinocchio (1999), og var en ny vri på Collodis klassiker. Les mer i Store norske leksikon Film i Storbritannia